Publication: Magyar Közlöny
Issue: MK-1998-104 (Year: 1998, Number: 104)
Era: 1990-2004
Section: 
Paragraph Index: 41

(2) Amennyiben a segítségnyújtás teljesen vagy részben költségtérítéses alapon történik, úgy a segítséget kérő Szerződő Fél megtéríti a segítséget nyújtó Szerződő Félnek a segítségnyújtással közvetlenül összefüggő költségeket, amennyiben ezeket már eleve nem a segítséget kérő Szerződő Fél viseli. A segítségnyújtással közvetlenül összefüggő költségnek minősülnek elsősorban a személyi, szállítási és biztosítási költségek, a hozott anyagok felhasználásából, károsodásából és veszteségéből eredő költségek, valamint a segélycsapat orvosi ellátásának költségei. Amennyiben a Felek másban nem állapodnak meg, a költségeket az erre vonatkozó felszólítás beérkezését követően haladéktalanul megtérítik.

Source: https://magyarkozlony.hu/hivatalos-lapok/8fbad52c2d6431919a872974d4f12b63cea3e583/dokumentumok/571f62316a154b28836c3a5c9690c187fbd684b4/letoltes